**11. Tétel**

**A munka, mint termelési tényező a gazdálkodás folyamatában**

**A munka**: mindig céltudatos emberi tevékenység, mely során az ember a természet javait megszerzi és átalakítja fogyasztás céljából. Céltudatos, mert az ember mindig előre gondolja mit és hogyan fog csinálni.

Az **egyik csoportba** azok a munkák tartoznak, amelyek, **termékek létrehozását** eredményezik, vagy a már meglévő termékek szállítását, javítását, karbantartását végzik. Ezeket a tevékenységeket termelő munkákat idegen szóval: **produktív**-nak nevezzük.

A munka **másik csoportjába** azok a tevékenységek tartoznak, amelyek közvetlenül az emberre irányulnak, ún.: **nem anyagi jellegű szolgáltatást** valósítanak meg. Ezeket nem termelő munkának idegen szóval **improduktív**-nak nevezzük.

**A termelési folyamat és tényezői:**

A **termelés** mindazon tényezők és folyamatok összessége, mely javak előállítását szolgálja. A termelés természetelsajátító és-átalakító tevékenység, melynek során a szükségletek kielégítésére alkalmas tárgyakat, dolgokat létrehozzák.

**Fogyasztási cikkeknek** nevezzük azokat a javakat, melyek más javak előállítására szolgálnak pl.: épületek, gépek, utak, raktárak.

A termelési tényezők azok az erőforrások, melyeket a javak előállításához használunk. A négy alapvető termelési tényező:

* munka
* a föld/természeti tényezők/
* a tőketényezők/=termeléssel előállított termelési tényezők/
* a vállalkozók

A termelés szüntelen ismétlődése, körforgása az **újratermelés**. A termelés célja a szükséglet kielégítés, a fogyasztás. Ez adja a termelés megismétlésének indítóokát is.

Ahhoz viszont, hogy a fogyasztás, a szükséglet kielégítés végbemehessen, **először a termelési eszközöket** és a munkaerőt el kell osztani a különböző ágazatok, tevékenység terület között, **majd a megtermelt fogyasztási cikkeket** kell elosztani a társadalom tagjai között, majd a megtermelt **fogyasztási cikkeket kell elosztani** a társadalom tagjai között. Ez az elosztás minden társadalomban cserekapcsolatok közvetítésével megy végbe. Eszerint négy gazdasági szférát különböztetünk meg:

* a termelést
* az elosztást
* a cserét/fogalom/
* a fogyasztást

A gazdaság e szférái között sajátos kapcsolatrendszer alakul ki. Meghatározó közöttük a termelés. Az elosztás, a csere és a fogyasztás aktívan visszahat a termelésre. A gazdasági szférák tehát sajátos egységet alkotnak. Az embernek céltudatosan kell tevékenykednie, hogy a természet szűkös javait elsajátítsa. Az elsajátítás egész folyamatát nevezzük gazdálkodási vagy rövidebben gazdasági folyamatnak is. Az ember céltudatos lény, aki igyekszik erőit és eszközeit a lehető legésszerűbben cselekedni.

**Maximumelvnek** nevezzük azt a törekvést, amikor **adott eszközökből** törekszünk a **lehető legnagyobb** eredmény elérésére.

**Minimumelv**: érvényesül akkor, ha egy adott eredményt a lehető **legkevesebb eszköz** **felhasználásával** kívánnak elérni. Gazdálkodás azon tevékenység összessége, amelyek a gazdaságossági elv figyelembevételével, emberi szükséglet kielégítésére alkalmas javak előállítására, megőrzésére irányulnak. Az ember termelési kapcsolatainak összességét **termelési viszonynak** nevezzük. E viszonyok egyik fontos megnyilvánulási formája a munkamegosztás.

**A munkamegosztás**

A munkamegosztás azt jelenti, hogy a társadalom egyes tagjai vagy csoportjai csak meghatározott fajtájú munkát végeznek.

**Természetes munkamegosztás**:-ról beszélünk a nemek, ill. az életkorok szerinti munkamegosztás esetén.

**Társadalmi munkamegosztás**: a különféle munkafajták olyan elkülönülését jelenti a társadalomban, amikor a termelők szakosodnak a különböző termelőtevékenységek végzésére. A gazdaság tevékenysége-iparra, mezőgazdaságra, közlekedésre, kereskedelemre stb.:-oszlik, a termelési ágakon belül ágazatok és alágazatok /pl.: az iparon belül nehéz-és könnyűipar/ különülnek el. Amikor más egyes műveletek is önállósulnak, különválnak, technikai munkamegosztásról beszélünk. Más szóval specializációról, mely nagyobb hatékonyságot eredményez.

A földrajzi munkamegosztás az eltérő természeti, éghajlati adottságok miatt keletkező munkamegosztást jelenti.

Történelmi, gazdasági, természeti és társadalmi okok következtében az egyes országok termelési lehetőségeik különbözők.

Így a termelésben az egyes országok között is munkamegosztás alakul is, létrejön az ún. Nemzetközi munkamegosztás.

**A gazdaság fő szektorai**

A nemzetgazdaság az ország gazdaságának egésze. Felöleli a gazdálkodás teljes folyamatát: a termelést, az elosztást, a forgalmat és a fogyasztást.

A nemzetgazdaság különböző ágazatait figyelembe véve 3 nagy csoportot képezhetünk:

1, Primer ágazatok:

* kitermelőipar
* mezőgazdaság
* erdőgazdálkodás
* vízgazdálkodás

2, Szekunder ágazatok:

* feldolgozóipar
* építőipar
* energiagazdálkodás

3,Tercier ágazatok:

* szállítás és hírközlés
* kereskedelem és egyéb szolgáltatások /a nem anyagi szolgáltatások is /