**4. A fogyasztó, mint a gazdaság egyik kulcsszereplője, döntési mechanizmusai, illetve a fogyasztói magatartás elemzése**

**1. A fogyasztó**

A **fogyasztó** fogalmát azonosítani szokták a vásárlóéval. Ide soroljuk azokat az egyéneket és háztartásokat, akik, és amelyek saját személyes szükségletre vásárolnak.

A háztartásoknak a gazdaságban meghatározó a szerepük, mivel döntéseik a gazdaság többi szereplőire hatással vannak.

**Jelentőségük a gazdaságban a következőkben összegezhető:**

1. biztosítják a társadalom számár a munkaerőt,

2. a javak végső felhasználói, fogyasztói,

3. pénzbeli megtakarításaik a gazdaság számára erőforrásként szolgálnak.

Döntéseiket befolyásolják a saját szükségleteik, a jövedelmük alakulása és az árszínvonal változása. Mi a vizsgálatok egyszerűsítése érdekében a következőkben a reáljövedelmet, azaz a jövedelem vásárlói erejét vesszük figyelembe. A háztartások célja a szükségletek minél magasabb szintű kielégítése, a hasznosság maximalizálása. A hasznosság (Utility=U) az a kielégülés érzet, amelyet a fogyasztó valamely jószág elfogyasztása révén nyer.

**Szűkösség:**

A szűkösség azt takarja, hogy semmiből sincs korlátlan mennyiség. Legfőbb szűkösség az idő (ugye ebből jó esetben olyan 25-30k napunk van, azaz minden napnak számítani kéne...). A szűkösség eredményezi a döntési kényszert, azaz el kell dönteni, hogy a számos alternatíva közül, melyiket csináljuk.

**A szükséglet fogalma:**

A szükséglet valamilyen alapvető elégedettség hiányát jelenti. Az emberek élelmet, ruházatot, lakóhelyet, biztonságot, valahova tartozást, és megbecsülést kívánnak. Ezeket a szükségleteket nem a társadalom, vagy a marketing szakemberek teremtették, hanem az ember valódi biológiai felépítéséből és ember voltából következnek.

**A szükségletek csoportosítása:**

*1. Fontossági sorrend szerint Maslow 5 kategóriája*

- létfenntartás ( éhség, szomjúság, meleg-hideg elleni védekezés,..)

- biztonság ( béke, rend, munka,..)

- szociális ( szeretet, baráti-családi-munkahelyi kapcsolatok)

- elismerés ( képességeinek, feladatainak mások által való elismerése)

- önmegvalósítás ( saját magának , céljainak való megfelelés)

*2. Megjelenési forma szerint*

- anyagi

- szellemi (eszmei, politikai, ..)

*3. Kielégítési módja szerint*

- társadalmi-egyéni

*4. Fajtája szerint alapvető*

- alapvető

- kulturális

- luxus

*5. Létfenntartással való kapcsolata alapján*

- alapvető

létszükséglet,

társadalmi működésből fakadó

-választható

**A háztartások kiadásai:**

A háztartás legfőbb kiadásai: szintén a család összetételétől illetve a rendelkezésre álló jövedelem nagyságától függnek.

- A család összetétele határozza meg, hogy egyáltalán milyen szükségletek kielégítését preferálják. Ha például sok a gyerek, akkor nyilván a fogyasztói kosárba bekerülnek a tankönyvek és a játékok. Egy nyugdíjas házaspár esetében feltehetően a gyógyszerek foglalnak el jelentős helyet. stb.

- A jövedelmek nagyságán múlik, hogy a költségvetésbe pl. belefér-e a külföldi utazás, a mozijegy, a kaviár, stb.

- Első helyen a létszükségletek kielégítésére szolgáló javak **vásárlására** fordítható összeg szerepel a kiadások között: az étkezés, a ruházkodás, a tisztálkodás és a lakhatás költségei. Ezen belül fontos tétel az úgynevezett rezsi, vagyis a kiadások azon rendszeresen ismétlődő része, amely a háztartás **mindennapi működését** biztosítja. Pl. villanyszámla, fűtés, telefon, stb.

- Ezt követik az úgynevezett magasabb rendű szükségletek kielégítésére költött összegek: műszaki cikkek, könyvek, színházjegyek, ékszerek, utazás, stb.

**A háztartás megtakarítása, befektetési szempontjai:**

A háztartások általában tartalékolnak kisebb-nagyobb összegeket váratlan események bekövetkeztére: pl. egy hirtelen megbetegedés, váratlan utazás, stb. esetére

- A **megtakarítások** is fontosak a költségvetésben. A lakossági megtakarításoknak sokféle célja lehet:

* Későbbi nagyobb kiadások fedezése, pl. egy építkezés
* Nyaralás költségeinek fedezése
* A gyerekek továbbtanulásának finanszírozása
* Nyugdíjas korra való felkészülés
* Örökség hátrahagyása
* Lakás, autó, mozi

Célszerű mindig mérlegelni a különböző megtakarítások előnyeit és hátrányait.

*Megtakarítási formák:*

-készpénz

-értékpapírok

-bankbetét

-ingatlan

-termék formában


**A piac keresleti oldala**

Piaci kereslet:

A piaci kereslet azt mutatja meg, hogy a gazdaság egészében, az összes fogyasztó együttesen mekkora keresletet támaszt egy termékkel szemben. A kettő között a kapcsolatot egy összegzés adja meg: a gazdaság összes szereplőjének egyéni keresletének összege adja a piaci keresletet.

A kereslet törvénye:

Ez egy meglehetősen kézenfekvő törvény: minél nagyobb egy adott termék ára, annál kisebb annak a terméknek a kereslete.



**2. A fogyasztói magatartás**

**Fogalma**: a fogyasztói magatartás a termékek és szolgáltatások megszerzése és használata során kifejtett tevékenységek összessége, amelynek célja a fogyasztói megelégedettség növelése.

A marketing középpontjában a vásárló, a fogyasztó, az ember ál, a maga összetettségével. Fontos tudni, hogy mikor, miért és hogyan hozza meg a döntéseit (mint magánember, és mint vállalati szakember), hogyan gyújt információkat és tapasztalatokat. Tudni kell, milyen tényezők, személyek hatnak rá, hiszen ennek ismeretében lehet a várható viselkedését tervezni és befolyásolni őt. Ez a megközelítés jellemző a fogyasztási cikkek nagy részének előállításánál és értékesítésénél.

A fogyasztói magatartás szociológiai, pszichológiai kutatása hosszú idő óta tudatosan folyik. Legjellemzőbb formája azonban a vásárlók bizonyos szituációkban (természetes vagy mesterségesen teremtett helyzetekben) történő megfigyelése, reakcióik értékelése, elemzése.

A fogyasztói magatartás megismerése során két nagy területet szükséges megvizsgálni:

- a fogyasztók magatartását, viselkedését meghatározó tényezőket, körülményeket,

- a fogyasztók, vásárlók viselkedését.