10. A piaci mechanizmus működési zavarai

**I.A piaci mechanizmus:**

A gazdaságszervezés olyan formája, amelyben az egyes fogyasztók és az üzleti szervezetek a piacokon keresztül lépnek kölcsönhatásba egymással, hogy megoldjuk a gazdaságszervezés három központi problémáját:

-Mit? (mely javakat, szolgáltatásokat)

-Hogyan? (hogyan használjuk fel, kombináljuk az erőforrásokat a termelésben/szolgáltatásban)

-Kinek? (milyen elosztásban kell termelni a javakat)

kérdésekkel kapcsolatos döntések meghozása egy önszabályozó rendszer keretében megy végbe, amelyben a feltételezések szerint a „piaci automatizmusok” szabályozzák a gazdaságot.

*Működése:*

**Hiány** esetén a termelők érzékelik, hogy a termékek iránt nagyobb a kereslet, mint amit ki tudnak elégíteni, így emelik áraikat. A megnövekedett árak miatt a kínálat megnő, a kereslet lecsökken, az ár közelít az egyensúlyi ár felé.

**Felesleg** esetén a termelők nem tudják termékeiket értékesíteni, így az árak csökkentésére kényszerülnek. Az alacsonyabb árak miatt a kereslet megnövekszik, a kínálat lecsökken, az ár közelít az egyensúlyi árak felé.

**II.A vállalkozásokat befolyásoló környezet:**

A vállalatok meghatározott közegben működnek, amit összefoglalóan környezetnek nevezünk. A környezet elemzésére azért van szükség, mert egyfelől a környezet alkotja a vállalati működés feltételrendszerét, másfelől a környezetben valósulnak meg a vállalat célkitűzései.

*1.Társadalmi környezet*: az emberek együttélési feltételeinek egészét jelenti (közösségek, nemzeti, nemzetközi környezetek). Társadalmi szervezetek (intézmények, állami irányító és ellenőrző szervezetek, kutató szervezetek) 🡪 sokoldalú vállalati kapcsolatok alakulnak ki.

*2.A politika környezet*:a kormányzat, a pártok és különböző politikai, társadalmi szervezetek. Előre tervezett, illetve tudatos hatásait foglalja össze a vállalatok számára.

*3.A gazdasági környezet*: a vállalat közvetlen környezetét jelentő spontán és irányított pénzügyi rendszerek, intézmények, gazdasági szabályzók rendszere alkotja.

Ezek a környezettípusok együttesen biztosítják a vállalkozás számára az erkölcsi, jogi szabályokat, normákat, működési kereteket.

*a) piaci környezet*: beszerzési, értékesítési elemek; ez alkotja a vállalkozás legszűkebb külső környezetét

-az állam több ponton is beavatkozik a piaci mechanizmusokba és társadalmi illetve szociális érdekeket is próbál érvényesíteni

-az állam piacbefolyásoló szerepei: működési engedélyek; keresletbefolyásolás; kínálatbefolyásolás; árszabályozás

*b) tudományos-technikai környezet*: megújulásához szükséges elméleti hátteret, kutatási-fejlesztési eredményeket kínálja

*c) ökológiai környezet*: természeti adottságok

*d) földrajzi környezet*: társadalmi, ökológiai, gazdasági stb.

*e) helyi környezet*: az a térség, amely közvetlenül hatással van a vállalat működésére

-ez a térség nemcsak a piacaival (tőke, munkaerő) befolyásolja a vállalkozás működését, hanem az adott térség gazdaságpolitikai szabályzóival is.

-a helyi intézmények, az országos hatáskörű szervek helyi képviseletei, a hálózatok helyi irodái kiegészítő szolgáltatások és felvevő piaccal jelennek meg a vállalkozási környezetben

-a helyi társadalmi szerveződések, mozgalmak befolyásolják a vállalatok működését

*f) nemzeti környezet*: az adott ország és az adott nemzet társadalmi környezete, melyben a vállalat létrejött és illeszkedik annak kulturális viszonyaihoz

-a kormányzati környezet a vállalkozás számára egy hivatalos, államszervezeti rendszert jelent, mely a kulturális elemekkel szemben rögzített jogi, törvényi és egyéb szabályzókon keresztül befolyásolja a vállalkozások működését

-az állam legfőbb feladata a gazdaság működési feltételeinek megteremtése

*g) kulturális környezet*: egy embercsoport, egy kisebb közösség, nagyobb térség populációja, egy népcsoport tagjai között alakul ki

*h) nemzetközi környezet*: az országokon túlnyúló vállalkozások („multik”) nemzetek közötti környezetét fogja át

-az export és import lehetőségek kapcsán közvetlenül is nagymértékű befolyással bír, azonban hatása más közvetett módokon is megnyilvánul

-egyéb szempontok is befolyásolhatják a vállalat gazdasági tevékenységét

-pl. a külpolitikai helyzet; a külgazdasági helyzet; a társadalmi, műszaki fejlettség; a komparatív előnyök; eltérő kultúrák találkozása

*i) demográfiai környezet*: a lakosság, ill. a potenciális fogyasztók egy fontos jellemzője, az életkor által felosztott; nagy jelentőséggel bír a vállalati marketin számára

A vállalat komplex környezetét mindezen környezettípusok együttesen összetett módon alakítják ki, együttesen befolyásolják a vállalat működését.

**III.Externáliák:**

*Externália fogalma*: Külső gazdasági hatás, amelyről akkor beszélünk, ha egy gazdasági szereplő tevékenysége piaci ellentételezés nélkül befolyásolja egy másik szereplő helyzetét.

Termelés vagy fogyasztás mellékhatása, a termékek előállítói/fogyasztói hátrányokat vagy előnyöket okoznak másoknak úgy, hogy a kárt nem fizetik meg vagy a haszonból nem részesednek. Az egyéni és a társadalmi határhaszon és határköltség eltér egymástól.

*Csoportosításuk:*

Okozója szerint:

a)Termelői externália: a külső hatás okozója a termelő

-akkor jelentkezik, ha egy vállalat termelési lehetőségeire befolyást gyakorolnak egy másik termelő vagy fogyasztó döntései

b)Fogyasztói externália: a külső hatás okozója a termék vagy szolgáltatás fogyasztója

-akkor jelentkezik, ha a fogyasztási tevékenység következtében alakul ki külső gazdasági hatás

Köre szerint:

a)egyéni: egy személyre ható

b)kollektív: több személyre, esetleg az egész társadalomra ható

Jellege szerint:

a)Pozitív, ha a külső szereplő számára kedvező:

-járulékos hasznokat okoz másoknak

b)Negatív, ha a külső szereplő számára kedvezőtlen:

-költségeket okoz másoknak, melyeket azok nem önként vállalnak

-az érintett fél kárt szenved a külső hatás következtében

-fajtái: technológiai és pénzügyi

A társadalmi szinten optimális erőforrás-felhasználás érdekében az externhatásokat internalizálni (belsővé tenni) kell, azaz vissza kell hárítani az okozóra. Sikeres internalizálás esetén az egyéni és a társadalmi határköltségek és határhasznok egyenlővé válnak.

Tipikus externáliák az újítások (pozitív), és a környezetszennyezés (negatív).

**Piaci környezetvédelem:** az állam meghatározhat úgynevezett környezetvédelmi normákat. Ezeket a szennyezési kvótákat bizonyos esetekben a vállalatok és az országok egymás között megvásárolhatják, eladhatják.

**A környezet megóvása érdekében leggyakrabban használt eszközök:**

A környezetszennyezés a negatív externáliák egy speciális területe, amely a szabad természeti javak (víz, levegő, talaj) minőségét rontja és a környezet megóvása érdekében használt eszközöket.

1.Direkt vagy közvetlen szabályozó eszközök: intézményi rendelkezés (pl. szennyező anyagok betiltása)

2.Közgazdasági vagy piaci eszközök:

-környezetvédelmi díjak, adók

-piaci engedélyek (szennyezési jogok) rendszere: cél a mesterséges piacok létrehozása

-a szereplők „jogokat” vásárolhatnak; vagy ahol eladhatják a „szennyezési jogaikat”

-végrehajtási ösztönzők: a hatóságok a nem teljesítést büntetik

-támogatások: juttatások; kedvezményes, puha kölcsönök

-önkéntes megegyezések

-környezeti felelősségbiztosítás: kötelező; önkéntes

3.Egyéb: a meggyőzés eszközei: közvetett vagy közvetlen meggyőzés és/vagy nyomás alkalmazása