**14. A munkapiac és a munkanélküliség problémájának elemzése**

**Munkapiac fogalma**: A konkrét munkapiaci helyzet a munkakereslet és a munkakínálat összehasonlításával jellemezhető. A legegyszerűbb gazdasági körforgásból tudjuk, hogy a háztartási szféra a munka kínálója, a vállalati szféra pedig a munka felhasználója. A munka adásvétele tehát a két szféra között zajlik.

**Munkakínálat**on azt a munkamennyiséget értjük, amelyet a háztartások adott körülmények között ajánlanak.

A **munkakereslet** pedig a vállalati szféra munkaigényét jelenti.

**Nominálbér**: Nominálbérnek vagy pénzbérnek nevezzük azt a pénzösszeget, amelyet a munkavállaló az őt foglalkoztató gazdálkodó egységtől kap. A nominálbér jele: w.

**Reálbér:** A reálbér az a termékmennyiség, amelyet egy bizonyos munka elvégzéséért kapott pénzösszeggel vásárolhatnak. A reálbér a nominálbér és az árszínvonal hányadosa: w/P


**A munkakínálat:**

*-Munkaképes korú lakosság*: a népesség azon része, amelyik a tanulási illetve a képzési fázison túl van, és a nyugdíj korhatár előtt áll.

Megoszlik:


*a) Aktív népesség:* a népesség azon része, amelyik a munkapiacon megjelenik és hajlandó munkát vállalni. (A lakosság azon része, amely egy adott időpontban munkát vállal, vagyis az adott időpont munkaerő-állománya.

*b) Inaktív népesség:* tagjai nem hajlandóak munkát vállalni, mert megélhetésüket más forrásból fedezik, vagy külső tényezők akadályozzák meg őket a munkavállalásban.




**A munkakínálati függvény:**

A munkakínálat javul növekvő reálbér hatására. Ezt az összefüggést fejezi ki a munkakínálati függvény, amely minden reálbérhez a háztartások munkakínálatát rendeli hozzá.




**A munkakereslet**: Minél nagyobb a reálbér, annál drágább lesz a munkaerő, annál nagyobbak a vállalatti szféra költségei, ami csökkenti a munkakeresletet.

**Munkakeresleti függvény**: minden reálbérhez a vállalati szféra munkakeresletét rendeli hozzá:



**Munkapiaci egyensúly**: A munkapiacon akkor áll valósul meg az egyensúly, ha a munkakereslet egyenlő a munkakínálattal. Ha egy koordináta-rendszerbe rajzoljuk a keresletet és kínálatot, akkor a jól ismert Marshall-keresztet kapjuk, amelynek a metszéspontja határozza meg az egyensúlyi helyzetet.

Az ábráról látható, hogy a munkapiaci helyzet döntően a reálbér függvénye. Ha nem az egyensúlyi helyzet valósul meg, például a reálbér magasabb az egyensúlyinál akkor a munka kínálata nagyobb, mint a kereslet. Ilyenkor néhányan hiába keresnek munkát, nem találnak. Ez a helyzet a *munkanélküliség* (oka tehát a magas bérek). A kínálat és a kereslet különbsége mutatja meg, hogy mekkora a munkanélküliség konkrét nagysága. Mi történik, ha a reálbér alacsonyabb az egyensúlyinál? Természetesen ez a ritka eset is előfordulhat. Ilyenkor *túlfoglalkoztatottság* érvényesül, vagyis a vállalati szféra a ténylegesen szükségesnél több munkát használ, munkával helyettesíti a technikát is, ha ez olcsóbb (persze hosszú távon).



A munkapiac egyensúlyi helyzete tehát két, egymással szorosan összefüggő tényezőtől függ: a *munkamennyiségtől és a reálbérszinttől*.

**A munkanélküliség:**

Munkanélküliségről akkor beszélünk, ha a nemzetgazdaság aktív lakosságának létszáma nagyobb, mint a foglalkoztatottak száma: NA > N0

A makrogazdaság munkapiacának olyan állapota, amelyben a munkakínálat meghaladja a munkakeresletet. Az egyik legfontosabb társadalmi probléma.

**A munkanélküliség főbb típusai**:

1. Kényszerű munkanélküliség (involuntary unemployment):

A vállalati szféra (átmenetileg vagy tartósan) értékesítési nehézségekkel küzd; az aggregált kereslet szintje nem elégséges a rendelkezésre álló munkaerő-állomány teljes foglalkoztatásához.

1. Strukturális munkanélküliség (structural unemployment):

A munkakereslet és munkakínálat szerkezeti eltérése miatt fellépő munkanélküliség.

A vállalatok szakképzettségi elvárásai és a munkavállalók tényleges szakismerete nincs összhangban egymással.

A munkavállalók egy része olyan szakismerettel rendelkezik, amelyre helyben nem, csak az egy másik helyi munkapiacon van igény.

*Technológiai munkanélküliség (technological unemployment)*: a technológiai fejlődés hatására kialakult állástalanság

1. Önkéntes munkanélküliség (voluntary unemployment):

(A munkakínálatot hosszú távon elsősorban a demográfiai folyamatok határozzák meg. Rövidtávon azonban az elérhető munkajövedelemtől függ a munkakínálat.)

Önkéntes munkanélküliek: az aktív népesség azon része, amely a munkajövedelem elérhető szintje mellett nem hajlandó munkát vállalni.

1. Súrlódásos munkanélküliség (frictional unemployment):

A munkahely- és/vagy lakóhely-változtatás időigénye miatt fellépő munkanélküliség.

*A foglalkoztatottak számának alakulása Magyarországon, 1990-2006:*



*A (regisztrált) munkanélküliek száma és a munkanélküliségi ráta alakulása Magyarországon, 1990-2006*

