17. Az infláció és a monetáris gazdaságpolitika jellemzői

**Infláció fogalma:**-pénzromlás, a pénz fokozatos elértéktelenedése  
**Az infláció tartós árszínvonal-emelkedést jelent**, amely tehát általános áremelkedésre utal, és az egységnyi pénz értéktelenedését is jelzi. A **defláció** az infláció ellentéteként határozható meg, azaz olyan helyzetként, amelyben az idő múlásával csökken az általános árszínvonal. Az infláció és a defláció csak folyamatként értelmezhető, az egyszeri (pl. áruhiányból adódó) hirtelen áremelkedést **nem** soroljuk az infláció kategóriájába.

**Mérése:**Hivatalosan a **Központ Statisztikai Hivatal (**KSH) közli az árszínvonal alakulását, köztük a minket leginkább érintő **Fogyasztói ár-index** változását (angol nyelvű megfelelője: CPI azaz Consumer Price Index). A statisztikusok hasonlóan járnak el, mint a családi kiadások esetében. **Termékkosarat** alakítottak ki és a kosárban található termékek (1100 db) árváltozását mérik, és viszonyítják az induló árakhoz. A termékkosárban azokat a fogyasztási cikkeket és olyan arányban veszik figyelembe, amelyek jól tükrözik Magyarország lakosságának fogyasztását. Tehát az egyes termékek árváltozásából összegzik az egész kosár és így a fogyasztási cikkek árváltozását. A módosult és a kiinduló árak (bázisárak) hányadosa mutatja az árszínvonal változást, az árindexet. A hányadost **inflációs rátának** is nevezzük.

**Fajtái:  
*Alacsony (mérsékelt)*** *infláció* esetén az árszínvonal évente csak kis mértékben, néhány százalékkal nő. Az árak változásának mértéke nem jelentős, hirtelen áringadozások nincsenek, a gazdaság stabil működését nem veszélyezteti. Minden gazdasági szereplő elboldogul vele, döntéseiben „számol” az inflációval. (Magyarországon az elmúlt években és jelenleg ilyen az infláció, éves mértéke 3-8 % között ingadozott.)

***Magas*** *infláció* esetén az árszínvonal-változás éves mértéke két- vagy három számjegyű. Az árak hirtelen változhatnak, a mérsékelt inflációhoz képest jelentős a drágulás. A gazdaság stabilitása csorbát szenved, a háztartások vagyonukat, megtakarításaikat értékálló befektetésekbe helyezik, erőteljesen megnő az ingatlanok és a nemesfémek iránti kereslet.

A magas inflációnál is drasztikusabb esemény a ***hiperinfláció***, amely az árszínvonal egyre gyorsuló emelkedésében nyilvánul meg, jellemzően rendkívüli gazdasági helyzet, pl. háború következményeként. A hiperinfláció mértéke szélsőségesen különbözhet, lehet százalékban mérve három-négy számjegyű, de volt már Magyarországon a második világháború után közvetlenül 27 jegyű is!!

Az infláció fogalma összefonódott egy kedvezőtlen gazdasági jelenséggel, a stagnáló gazdasággal. ***Stagfláción*** a minimális gazdasági növekedés melletti magas inflációt értjük, amely a gazdaság nem megfelelő működését mutatja.

**Oka:** számos esetben az, hogy több pénz kerül forgalomba, mint amennyire az országban megtermelt anyagi javak fedezetet nyújtanak.

**Okozati fajtái:***Kereslet****i* inflációról** akkor beszélünk, ha a - kínálathoz képest - megnövekedett kereslet az előidézője a tartós árszínvonal emelkedésnek.  
***Kínálati*** (vagy költséginfláció) esetében a kínálat viszonylagos csökkenése következtében borul fel az egyensúly. Lényege, hogy változatlan árak mellett csökken a vállalatok termelése (mert nőttek a költségeik). Az „áruhiány” miatt a változatlan szintű kereslet túlkeresletként jelenik meg. Ez indítja el az árszínvonal emelkedését.

A keresleti és kínálati infláció egyaránt **egyensúlytalanságot** fejez ki, és hasonló jelenségekhez vezet. Mégis, ha kezelni, azaz mértékét csökkenteni akarjuk, fontos tudni, hogy mi indította el.

**Gazdaságpolitika fogalma:** a kormányzat tudatos beavatkozása a gazdaság működésébe, a gazdasági folyamatok tervezett befolyásolása a társadalmi igazságosság és gazdasági hatékonyság értékeinek mentén.

-A gazdaságpolitikai egy tevékenység, melynek során az állam a gazdaságban lévő pénzmennyiség mértékét befolyásolja.

-A legtöbb országban a központi bank, vagy más névjegybank a monetáris politikáért felelős állami intézmény.

-A monetáris politika kivitelezésének legfontosabb eszköze a legtöbb modern jegybank gyakorlatában az irányadó kamatláb szintjének meghatározása.

-Az irányadó kamatláb emelését, és ezen keresztül a pénzmennyiség szűkítését restriktív monetáris politikának nevezik.

A restriktív politika átmenetileg visszafogja a gazdasági növekedést, ugyanakkor segít megfékezni az inflációt. Az irányadó kamatláb csökkenésével a pénzmennyiség növelését célzó intézkedéseket expanzív monetáris politikának hívják. Ez átmeneti élénkülést hoz a gazdaságban, ugyanakkor infláció-növelő hatású lehet.

***A monetáris*** politika a gazdaságpolitika része, amelynek viteléért a jegybank felel. A gazdaságpolitika célja, hogy a gazdasági folyamatok befolyásolásán, irányításán keresztül társadalom jólétét növelje. Az egyes gazdaságpolitikai ágak − monetáris politika, fiskális politika, adópolitika, foglalkoztatáspolitika stb. − saját céljaik megvalósításával járulnak hozzá ehhez. A monetáris politika feladata az árstabilitás biztosítása, amely tartósan alacsony infláció és horgonyzott várakozás sok együttesét jelenti.

Külön fejezetet érdemel a költségvetési politikán belül az államadósság kezelése. Az állam, mint nem profitorientált szervezet nem érdekelt a költségvetés szufficitjének! elérésében. A közgazdászok döntő többsége szerint a kismértékű deficit a legkedvezőbb a gazdaság növekedése szempontjából. A túlzott mértékű eladósodás fizetésképtelenséghez vezethet, a piaci fedezet nélküli pénzkibocsátás pedig inflációt gerjeszt.

A hitelfelvétel viszont reális alternatívának bizonyul a kormányzat számára, mivel a saját forrásból, ill. hitelből finanszírozott produktív beruházások élénkítik a gazdaságot, mégpedig a beruházási multiplikátorral növelt mértékben. Ez pedig magasabb, mint az ún. adómultiplikátor és negatív megfelelője a transzfermultiplikátor, így ugyanakkora kormányzati beruházással magasabb keresletnövekedést lehet elérni, mint adócsökkentéssel, vagy a transzferek növelésével. Ki kell hangsúlyozni, hogy ez csak produktív beruházások esetében áll fenn, illetve a kamatláb változása csökkenti a beavatkozás hatékonyságát.

Megjegyzendő továbbá, hogy a kormányzati politika célja a társadalmi jólét növelése, így itt hosszú távú beruházásnak tekintendő a környezetvédelem, oktatás, védelem, egészségügy- és infrastruktúrafejlesztés. E beruházások hozadéka a piaci értelemben nem kalkulálható, az az elmaradásukkal keletkező jóléti növekedés kiesés alternatív költségeként becsülhető

IV.2. A monetáris gazdaságpolitika eszközei és működési mechanizmusuk. A monetáris vagy pénzügyi politika a költségvetési politikától eltérően nem az aggregált keresletre, hanem a pénzkínálatra, a forgalomban lévő pénzmennyiségre hat. Kulcsszereplője a jegybank, melynek szerepe létrejöttekor az állam közvetlen hitelfinanszírozása volt. Mára ezt a szerepét elveszítette, hiszen inflációt gerjesztő tevékenység volt, ezen kívül kockáztatta a jegybanki függetlenséget is. A XXI. századra 21fő feladatává a monetáris politika megvalósítása vált.

Céljai kialakulása óta változtak, a pénzmennyiség állandó szinten tartását, illetve a valutaárfolyam rögzítését is szolgálta, mára a legtöbb nemzetgazdaságban az infláció szinten tartása a monetáris politika fő célja. Gyakori cél még a központi irányítás gazdaságpolitikájának segítése monetáris eszközökkel, valamint a kamatlábak szinten tartása. A szabályozás módja: a konjunktúra esetén restriktív (visszafogó) politikát folytat, mely visszafogja a gazdasági növekedést, és csökkenti az inflációt. Recesszió esetén expanziós politikát folytat a jegybank, mely hasonlóképpen hat ellenkező irányban.

A reál pénzmennyiség növeléséhez a központi banknak az árszínvonal növekedésénél nagyobb ütemben kell növelnie a nominális pénzkínálatot. Ha a központi bank tökéletesen tudja szabályozni a forgalomban lévő pénz mennyiségét, akkor a kamatlábat ezzel nem változtatja. Természetesen a fedezet ismét kérdéses, hiszen a pénzkínálat bővítése általában inflációt okoz. "Ameddig ugyanis a jegybankok nagyobb kereslettel szembesülnek, mint amelyet valós megtakarításaikból képesek kielégíteni, addig a pénz mesterséges előteremtése elkerülhetetlen. Ennél fogva, ha a banki kamatlábat a tőke valós megtakarításának szintje alá helyezik, úgy az elkerülhetetlenül inflációt fog eredményezni."